CELEX: 62020CN0657
Language: el
Date: 2020-12-04 00:00:00
Title: Υπόθεση C-657/20: Αίτηση προδικαστικής αποφάσεως την οποία υπέβαλε το Juzgado de Primera Instancia n.° 1 de Cazalla de la Sierra (Ισπανία) στις 4 Δεκεμβρίου 2020 — Caixabank SA κατά ZN, SD, AH

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/13
            
         
      Αίτηση προδικαστικής αποφάσεως την οποία υπέβαλε το Juzgado de Primera Instancia n.o 1 de Cazalla de la Sierra (Ισπανία) στις 4 Δεκεμβρίου 2020 — Caixabank SA κατά ZN, SD, AH
      (Υπόθεση C-657/20)
      (2021/C 88/17)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de Primera Instancia n.o 1 de Cazalla de la Sierra
      
         Διάδικοι στην υπόθεση της κύριας δίκης
      
      
         Ενάγουσα: Caixabank SA
      
         Εναγόμενοι: ZN, SD, AH
      
         Προδικαστικό ερώτημα
      
      Λαμβανομένων υπόψη των δικαιωμάτων που προβλέπονται στην οδηγία 93/13 (1) και των κριτηρίων που έθεσαν οι αποφάσεις του Δικαστηρίου της 14ης Μαρτίου 2013 και της 26ης Μαρτίου 2019, σύμφωνα με τις οποίες η μη εκπλήρωση της υποχρέωσης πληρωμής πρέπει να είναι αρκούντως σοβαρή σε σχέση με τη διάρκεια και το ποσό του δανείου, ώστε να έχει εφαρμογή η ρήτρα πρόωρης λύσης της σύμβασης, υποβάλλεται το ακόλουθο ερώτημα:
      Απαιτείται η μη εκπλήρωση της υποχρέωσης πληρωμής να είναι συγχρόνως σοβαρή τόσο σε σχέση με το ποσό του δανείου όσο και σε σχέση με τη διάρκεια του δανείου ή αρκεί να είναι σοβαρή μόνον σε σχέση με ένα εκ των εν λόγω κριτηρίων;
      Σε περίπτωση που πρέπει να λαμβάνονται υπόψη και τα δύο κριτήρια (διάρκεια και ποσό του δανείου) και να συντρέχουν και να εκτιμώνται από κοινού, προκύπτουν αμφιβολίες ως προς το κατά πόσο η εθνική νομοθεσία (άρθρο 24 του νόμου 5/19) και η εθνική νομολογία (απόφαση του Tribunal Supremo [Ανώτατου Δικαστηρίου, Ισπανία] 463/19) απαιτούν να λαμβάνονται υπόψη αμφότερα τα κριτήρια.
      Σε περίπτωση που αμφότερα τα κριτήρια (διάρκεια και ποσό του δανείου) πρέπει να συντρέχουν και να εκτιμώνται από κοινού, ανακύπτουν αμφιβολίες σχετικά με τον τρόπο επίλυσης των ζητημάτων που ανακύπτουν όταν υπάρχει σοβαρή μη εκπλήρωση υποχρεώσεων μόνον σε σχέση με το ποσό του δανείου, σύμφωνα με το άρθρο 24 του νόμου 5/19 λόγω μη καταβολής του 3 % του δανειακού κεφαλαίου, αλλά δεν υπάρχει σοβαρή μη εκπλήρωση σε σχέση με τη διάρκεια του δανείου, σύμφωνα με τις μόνες χρονικές αναφορές του άρθρου 24 του νόμου 5/19 όταν δεν έχουν εξοφληθεί λιγότερες από 12 δόσεις.
      
         (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ 1993, L 95, σ. 29).